**Δροσιά, 26/09/2019**



**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**

**ΔΗΜΟΣ ΔΙΟΝΥΣΟΥ**

**ΚΟΙΝΟΤΗΤΑ ΔΡΟΣΙΑΣ**

**Δ/νση:Γρ.Λαμπράκη 19, Δροσιά**

**Τηλ.:213 2140100-101**

**ΗΜΕΡΕΣ ΚΙΝΗΜΑΤΟΓΡΑΦΟΥ ΣΤΗ ΔΡΟΣΙΑ**

Στα πλαίσια του Προγράμματος «Ημέρες Κινηματογράφου» η Ομάδα Πολιτισμού της Κ. Δροσιάς κάνει αφιέρωμα στον συγγραφέα, δημοσιογράφο και κριτικό κιν/φου  Γιώργο Μπράμο, ο οποίος χάθηκε ξαφνικά στις 15 Αυγούστου, προβάλλοντας την ταινία «Καλή Πατρίδα, Σύντροφε» του Λευτέρη Ξανθόπουλου. Τη βραδιά θα τιμήσουν με την παρουσία τους ο σκηνοθέτης, ο οποίος θα μιλήσει με το κοινό για την ταινία του, ο γιος του Μαρίνος Μπράμος, άλλα μέλη της οικογένειάς του και οι φίλοι του.

Καλλιτεχνική επιμέλεια: **Κώστας Μαντάς**

Επιμέλεια και ανάλυση ταινιών: **Καίτη Λεκάκου**

**Δευτέρα,  7 Οκτωβρίου 2019**

**«Καλή Πατρίδα, Σύντροφε» του Λευτέρη Ξανθόπουλου**

Μια δραματική ταινία με στοιχεία ντοκιμαντέρ για το όνειρο της επιστροφής στην πατρίδα. Έλληνες πολιτικοί πρόσφυγες χτίζουν στην Ουγγαρία το 1950 το χωριό Μπελογιάννης. Μετά από35 χρόνια αναγκαστικής εξορίας επιστρέφουν στην πατρίδα.

Η ταινία είναι γυρισμένη στους αληθινούς χώρους με πραγματικούς πρόσφυγες. Μια γνήσια συγκινησιακή δύναμη την διαπερνά  και την αναδεικνύει σε μια ευαίσθητη ελεγεία.

Η ταινία συμμετείχε σε διεθνή κιν/κά Φεστιβάλ και εκδηλώσεις. Κέρδισε Βραβείο πρωτοεμφανιζόμενου σκηνοθέτη και Βραβείο μουσικής  στο Φεστιβάλ της Θεσσαλονίκης το 1986, ειδική τιμητική διάκριση στο Λοκάρνο και Κρατικά Βραβεία Ποιότητας ΥΠΠΟ το 1987.

Η ταινία περιλαμβάνεται στις 20 ταινίες που επελέγησαν ως οι καλύτερες, τις οποίες  ψήφισε το κοινό από μια λίστα 200 ταινιών στο 55ο Φεστιβάλ Κιν/φου Θεσσαλονίκης, στο αφιέρωμα για τα 100 χρόνια του Ελληνικού Κιν/φου «1914-2014».

**Σενάριο: Λευτέρης Ξανθόπουλος, Γιώργος Μπράμος, Θανάσης Σκρουμπέλος**

**Σκηνοθεσία: Λευτέρης Ξανθόπουλος**

**Φωτογραφία: Ανδρέας Σινάνος**

**Μουσική: Ελένη Καραϊνδρου**

**Παίζουν: Αθηνά Παπαδημητρίου, Peter Trokan, οι κάτοικοι του χωριού Beloiannisz. Ελλάδα /1986/ 90’**

Η βραδιά θα κλείσει με ένα ποτήρι εξαιρετικό κρασί, ευγενική προσφορά στο Πρόγραμμά μας του **Ενιαίου Οινοποιητικού Συνεταιρισμού Σάμου.**

Οι προβολές γίνονται στις  **20.00’** στο Πολιτιστικό Κέντρο Δροσιάς, Γρ. Λαμπράκη 19.

***Είσοδος ελεύθερη***

